Všeobecne záväzné nariadenie mesta Stará Turá

 č. 23/2012 - Nar.

o miestnom poplatku za komunálne odpady a drobné stavebné odpady.

Mestské zastupiteľstvo Stará Turá na svojom zasadnutí dňa 13.12.2012 uznesením č. 22-XXIII/2012 schválilo 3/5 väčšinou hlasov prítomných poslancov toto všeobecne záväzné nariadenie vydané v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 2 odsek 2 a § 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

§ 1

 Poplatok za komunálne odpady a drobné stavebné odpady

1. Poplatok platí poplatník, ktorým je:
2. fyzická osoba, ktorá má v meste trvalý pobyt alebo prechodný pobyt alebo ktorá je na území mesta oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávnatý porast na iný účel ako na podnikanie, pozemok v zastavanom území mesta okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť),
3. právnická osoba, ktorá je oprávnená užívať alebo užíva nehnuteľnosť nachádzajúcu sa na území mesta na iný účel ako na podnikanie,
4. podnikateľ, ktorý je oprávnený užívať alebo užíva nehnuteľnosť nachádzajúcu sa na území mesta na účel podnikania.
5. Ak viacero poplatníkov podľa odseku 1. písm. a) žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu, plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia SR alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka, povinná oznámiť mestu.
6. Poplatková povinnosť vzniká dňom, ktorým nastane skutočnosť uvedená v odseku 1. a zaniká dňom, ktorým táto skutočnosť zanikne.

§ 2

Sadzba poplatku

1. Správca poplatku ustanovuje sadzbu poplatku
2. u fyzickej osoby, ktorá má v meste trvalý pobyt alebo prechodný pobyt alebo ktorá je na území mesta oprávnená užívať nehnuteľnosť

 Sadzba poplatku osoba/deň osoba/rok

 0,05891 € 21,50 €

1. u právnickej osoby a podnikateľa

objem zbernej nádoby frekvencia vývozu sadzba poplatku poplatok

 €/ liter, v €/rok

110 l nádoba 1 x týždenne 0,02465 141,00

110 l nádoba 2 x týždenne 0,02465 282,00

110 l nádoba 1 x za 2 týždne 0,02465 70,00

110 l nádoba 1 x za 3 týždne 0,02465 46,00

1100 l nádoba 1 x týždenne 0,01107 633,00

1100 l nádoba 2 x týždenne 0,01107 1266,00

§ 3

Určenie poplatku

1. Správca poplatku určuje poplatok za osobu a kalendárny rok v zdaňovacom období počas ktorých má alebo bude mať poplatník podľa § 1 ods. 1 písm. a) tohto VZN v meste trvalý alebo prechodný pobyt alebo počas ktorých nehnuteľnosť užíva alebo je oprávnený ju užívať.
2. Správca poplatku ustanovuje pre právnickú osobu, ktorá je oprávnená užívať alebo užíva nehnuteľnosť nachádzajúcu sa na území mesta na iný účel ako na podnikanie a podnikateľa, ktorý je oprávnený užívať alebo užíva nehnuteľnosť nachádzajúcu sa na území mesta na účel podnikania množstvový zber a určuje poplatok ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov a drobných stavebných odpadov ak ide o poplatníka podľa §1 ods. 1 písm.b),c) tohto VZN.

§4

Oznamovacia povinnosť

1. Poplatník je povinný v priebehu zdaňovacieho obdobia oznámiť mestu vznik poplatkovej povinnosti do 30 dní odo dňa vzniku poplatkovej povinnosti a
	1. uviesť meno, priezvisko, titul, rodné číslo, adresu trvalého pobytu, adresu prechodného pobytu , v prípade určeného zástupcu podľa §1 ods. 2 aj identifikačné údaje za ostatných členov domácnosti, a ak je poplatníkom osoba podľa § 1 ods. 2 písm. b) alebo písm. c), názov alebo obchodné meno alebo dodatok obchodného mena , sídlo alebo miesto podnikania a identifikačné číslo,
	2. uviesť údaje rozhodujúce na určenie poplatku,
	3. ak poplatník požaduje zníženie alebo odpustenie poplatku podľa §6 predložiť aj doklady, ktoré odôvodňujú zníženie alebo odpustenie poplatku
2. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť mestu do 30 dní odo dňa, keď tieto nastali.

§ 5

Vyrubenie poplatku a splatnosť

1. Správca poplatku vyrubí každoročne poplatok rozhodnutím na celé zdaňovacie obdobie.
2. Ak vznikne poplatková povinnosť v priebehu zdaňovacieho obdobia , mesto vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.
3. Ak poplatníkov žijúcich v spoločnej domácnosti zastupuje jeden z nich, mesto vyrubí poplatok rozhodnutím v celkovej sume tomuto zástupcovi .
4. Splatnosť poplatku je uvedená v rozhodnutí.

§ 6

Vrátenie, zníženie a odpustenie poplatku

1. Správca poplatku vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.
2. Správca poplatku poplatok zníži, ak poplatník preukáže že sa viac ako 90 dní v zdaňovacom období nezdržiava na území mesta alebo odpustí za obdobie, za ktoré poplatník preukáže na základe predložených dokladov, že sa v zdaňovacom období
* dlhodobo, najmenej rok, zdržiava v zahraničí,
* ak je poplatník vo výkone trestu,
* umiestnený v zariadení sociálnych služieb.

Poplatník preukazuje skutočnosti, ktoré oprávňujú správcu poplatku na to, aby poplatok odpustil hodnoverným dokladom a to:

1. potvrdenie od zamestnávateľa o trvaní pracovného pomeru na aktuálny rok
2. pracovná zmluva
3. pracovné povolenie
4. povolenie pobytu na území iného štátu
5. potvrdenie z ústavu že je poplatník vo výkone trestu
6. potvrdenie zo zariadenia sociálnych služieb

Pod hodnoverným dokladom sa rozumie aktuálne potvrdenie na príslušný kalendárny rok.

1. Správca poplatku poplatok zníži za obdobie, za ktoré poplatník preukáže na základe predložených dokladov
2. študenti denného štúdia na stredných a vysokých školách s prechodným pobytom

v mieste školy vo výške 50 %

1. pracujúci s výkonom práce mimo trvalého pobytu s prechodným pobytom v mieste pracoviska, osoby pracujúce na týždenne, alebo iné pracovné cykly mimo miesta trvalého pobytu vo výške 50%.
2. Poplatník preukazuje skutočnosti, ktoré oprávňujú správcu poplatku na to aby poplatok znížil hodnoverným dokladom a to:
3. prechodným pobytom v mieste školy alebo potvrdením o ubytovaní v internáte a súčasne potvrdením o dennom štúdiu. V prípade ubytovania mimo internátu kópiou nájomnej zmluvy alebo zálohového predpisu z ktorej je zrejmé, že v mieste školy uhrádza aj poplatok za komunálne odpady a drobné stavebné odpady a súčasne potvrdenie o dennom štúdiu alebo potvrdením o zaplatení poplatku v mieste školy. Nájomná zmluva alebo zálohový predpis musia byť vystavené na meno poplatníka za ktorého sa žiada úľava na poplatku v mieste trvalého pobytu,
4. prechodným pobytom v mieste práce a potvrdením zamestnávateľa o trvaní pracovného pomeru na aktuálny rok. V prípade ubytovania v súkromí nájomnú zmluvu alebo zálohový predpis z ktorej je zrejmé, že v mieste práce uhrádza poplatník aj poplatok za komunálne odpady a drobné stavebné odpady a súčasne potvrdenie od zamestnávateľa o trvaní pracovného pomeru alebo dokladom o zaplatení poplatku v mieste práce. Doklady musia byť vystavené na meno poplatníka za ktorého sa žiada úľava na poplatku v mieste trvalého pobytu.

Správca poplatku zníži poplatok za komunálne odpady a drobné stavebné odpady v zmysle § 6 tohto VZN na základe písomnej žiadosti poplatníka a doložených dokladov, len v prípade, ak si poplatník plní riadne poplatkovú povinnosť a nemá evidované nedoplatky z poplatku za komunálne odpady a drobné stavebné odpady.

§7

Záverečné ustanovenie

Dňom nadobudnutia účinnosti tohto VZN ruší sa účinnosť Všeobecne záväzného nariadenia MsZ Stará Turá č. 14/2007 - Nar. zo dňa 28.11.2007 , VZN č. 13/2011 - Nar. zo dňa 22.11.2011 o miestnom poplatku za komunálne odpady a drobné stavebné odpady.

Toto všeobecne záväzné nariadenie bolo zverejnené na úradnej tabuli dňa 14.12.2012.

Toto nariadenie nadobúda účinnosť 1.1.2013

V Starej Turej, dňa 28.11.2012

 Ing. Ján Kišš

 primátor mesta